Tarptautinis Stasio Šimkaus chorų konkursas|  |
| Vieta (-os) | Klaipėda, Lietuva |
| Aktyvumo metai | nuo 1976 m. |
| Įkūrėjas (-ai) | Vytautas Blūšius |
| Žanras (-ai) | choras |
| URL | aukuras.org/simkus |

**Tarptautinis Stasio Šimkaus chorų konkursas** – Klaipėdoje rengiamas tarptautinis chorų konkursas, kurio organizatoriai yra Klaipėdos miesto chorinė bendrija „Aukuras" Tai vienintelis reprezentacinis chorinės muzikos konkursas Lietuvoje. Konkursas vyksta kas dvejus metus, nuo 1976 metų. Išskirtinis konkurso bruožas – susipažinimas su turtinga Lietuvos chorinės muzikos kultūra. Chorai dainuoja ryškiausių Lietuvos chorinės muzikos kūrėjų kompozicijas. Kitas konkurso aspektas yra tas, kad čia skamba įvairi šiuolaikinė chorinė muzika. Konkurse galima išgirsti ir renesanso bei baroko epochos Pasaulio bei Lietuvos chorinę muziką. Visa tai ir yra konkurso privalumai ir konkurso pamatinės nuostatos. Aukšti konkurso reikalavimai atitinkamai lemia ir konkurso dalyvių kolektyvų meninę brandą. Konkursui atrenkami chorai, turintys jau aukštą meninį lygį. Konkursas įtrauktas į Europos chorų konkursų ir festivalių rejestrą, informacija apie jį skelbiama prestižiniame Europos chorų sąjungos periodiniame žurnale „Europa Cantat".

Istorija
--------

Konkursas rengiamas nuo 1976 m. Tarptautinis Stasio Šimkaus chorų konkursas – tai vienas reikšmingiausių šalies tradicinių chorinių renginių, turinčių gražią ir turtingą konkurso istoriją.

Stasio Šimkaus chorų konkurso idėja gimė 1975 metų rudenį. Ji realizuota tų pačių metų spalio mėnesio  22 dieną Klaipėdos miesto darbo žmonių deputatų Tarybos Vykdomojo komiteto sprendimu Nr, 598 „Dėl Stasio Šimkaus chorų konkurso" surengimo 1976 metų gegužės 22 dieną Klaipėdoje. Tuo pačiu sprendimu patvirtinti Komiteto nuostatai ir organizacinė komisija. Sprendimą pasirašė Klaipėdos miesto DŽDT Vykdomojo Komiteto pirmininkas Alfonsas Žalys ir sekretorė Marija Čižauskaitė.

Organizacinė komisija ėmėsi darbo. Buvo nutarta į konkursą pakviesti buvusios Klaipėdos apskrities rajonų (Telšių, Plungės, Skuodo, Šilutės, Klaipėdos r.) ir Klaipėdos miesto moterų, vyrų ir mišrius chorus. Jau 1976 m. pradžioje Klaipėdos dienraštyje „Tarybinė Klaipėda" atspausdino Plungės rajono „Kibirkšties" laikraščio redakcijos darbuotojos L. Ragauskienės straipsnį pranašišku pavadinimu „Mažais upeliais į Didelę upę" pasakojantį apie Plungės rajono 3 chorus, besiruošiančius pirmajam Stasio Šimkaus chorų konkursui. Autorė savo nuoširdų straipsnį užbaigia: „Stasio Šimkaus chorų konkursas – rimtas išbandymas kolektyvams. Daug ruoštasi, dirbta. Dirbta neveltui „Mažais upeliais įsilies plungiškių balsai į didelę upę, pagerbdami kompozitoriaus svajojusio, kad galingai skambėtų Žemaitijoje chorinė daina, atminimą".

Devintame konkurse jau dalyvavo Estijos, Latvijos chorai bei svečių teisėmis Švedijos atstovai. Kitą statusą konkursas įgavo dešimtame konkurse 1995 m. Didįjį gintaro prizą ir antrąjį turą jam laimėti. Pirmąjį Didįjį prizą iškovojo Klaipėdos mišrus choras „Aukuras", vadovaujamas Vladimiro Konstantinovo ir Alfonso Vildžiūno.

Penkioliktajame konkurse atsirado ir Mažasis gintaro prizas vaikų ir mokyklinių chorų kolektyvams. Pirmųjų vietų laimėtojus savo grupėje ir laimėtoją Didžiojo gintaro prizo (suaugusiųjų chorų) bei laimėtoją Mažojo gintaro prizą lydėjo ir telydi piniginės premijos.

### I Stasio Šimkaus chorų konkursas (1976 m. gegužės 22 d.)

Pirmajame Stasio Šimkaus chorų konkurse, kuris vyko 1976 m. gegužės mėn. 22 d. tuometinėje Klaipėdos filharmonijos salėje (Rumpiškės g. 6), dalyvavę chorai, tie mažieji upeliai, susiliejo į didelę upę ir nusipelnė pagarbos ir prisiminimo. Tai Klaipėdos A. Venclovos Pedagoginės mokyklos, vadovė J. Eivienė; Telšių centrinės ligoninės, vadovas R. Kasparavičius; Šilutės švietimo darbuotojų, vadovė V. Valužienė; Klaipėdos A. Kupčinsko medicinos mokyklos, vadovė A Senkuvienė; Klaipėdos medicinos darbuotojų, vadovas P. Gelžinis; Klaipėdos buhalterinės apskaitos technikumo, vadovė A. Visockienė; Klaipėdos „Trinyčių" fabriko, vadovas Romaldas Misiukevičius; Telšių r. Tryškių kultūros namų, vadovas A. Šulcas; Klaipėdos mėsos kombinato, vadovas Juozas Kubilius; Rietavo kultūros namų, vadovė Ona Strazdienė; Plungės centrinės ligoninės, vadovė Danguolė Ažaneckienė; Plungės rajoninių kultūros namų, vadovė S. Buginienė; Klaipėdos mokytojų namų (kamerinis), vadovas Fabijonas Sereika; Skuodo miesto, vadovas D. Bernotas; Šilutės MSMV, vadovas Vytautas Jovaiša; Klaipėdos mokytojų namų, vadovė Lina Dumbliauskaitė.

Šio konkurso laureatai ir prizininkai: Klaipėdos mokytojų namų, vadovė Lina Dumbliauskaitė; Šilutės švietimo darbuotojų, vadovė V. Valužienė; Šilutės MSMV, vadovas Vytautas Jovaiša; Plungės centrinės ligoninės, vadovė Danguolė Ažaneckienė; Telšių r. Tryškių kultūros namų, vadovas A. Šulcas.

„Negalima neprisiminti Stasio Šimkaus pirmojo konkurso baigiamojo akordo. Kol vertinimo komisija posėdžiavo, organizatoriai suruošė apdovanojimus, gausiai susirinkusiems klaipėdiečiams ir konkurso dalyviams koncertavo Pavyzdinio kolektyvo vardą turintis Kretingos raikopsąjungos mišrus choras „Gintaras", vadovaujamas jauno dirigento Gedimino Purlio, kuris sulaukė gražaus pasisekimo. Jaudinanantis momentas buvo rezultatų paskelbimas ir apdovanojimų įteikimas. Publika audringais plojimais sutiko kiekvieną laureatą ir prizininką. Nuoširdžiai džiaugėsi organizatoriai ir vertinimo komisija. Publika atsistojo ir skambiai sudainavo Ilgiausių metų. Ilgai netilo aplodismentai skirti konkurso dalyviams, organizatoriams, konkurso Idėjai ir Dainai. Mažieji upeliai įsilieję į Didelę upę apėmė visą Lietuvą."

### II Stasio Šimkaus chorų konkursas (1977 m. sausis)

Antrasis Stasio Šimkaus chorų konkursas, kuriame dalyvavo 20 chorų iš Vilniaus, Kauno, Šiaulių, Panevėžio ir Klaipėdos miestų, vyko 1977 m. sausio mėn. ir buvo skirtas kompozitoriaus 90-osioms gimimo metinėms. Be suaugusiųjų kolektyvų, dalyvavo ir Klaipėdos miesto vidurinių mokyklų chorai. Laureatais tapo Klaipėdos mėsos kombinato mišrus choras (vad. Juozas Kubilius), Vilniaus medicinos darbuotojų klubo moterų choras (vad. Vytautas Urbonavičius), Šiaulių televizorių gamyklos vyrų choras (vad. Romanas Andriuškevičius), K. Donelaičio vidurinės mokyklos choras (vad. Ona Radzevičienė), 12-osios vidurinės mokyklos mišrus choras (vad. P. Budrienė), 2-osios vaikų muzikos mokyklos choras (vad. D. Adomavičienė).

### III Stasio Šimkaus chorų konkursas (1978 m. gegužė)

Trečiajame Stasio Šimkaus chorų konkurse, kuris vyko 1978 m. gegužės mėn. dalyvavo 31 choras iš Vilniaus, Kauno, Panevėžio, Klaipėdos ir Alytaus miestų. Žiuri, vadovaujama Klemenso Griauzdės, šio konkurso laureatų vardus suteikė Panevėžio švietimo darbuotojų mišriam chorui (vad. Jonas Grubliauskas), Kauno vandens ūkio projektavimo instituto moterų chorui (vad. Zinaida Gerasina), Klaipėdos 10-osios vidurinės mokyklos jaunučių chorui (vad. T. Kundrotaitė), 1-osios vidurinės internatinės mokyklos chorui (vad. Julija Lisauskienė), K. Donelaičio vidurinės mokyklos mišriam chorui (vad. Stanislava Jareckaitė). S. Šimkaus aukštesniosios muzikos mokyklos prizas už geriausiai padainuotą Stasio Šimkaus dainą įteiktas Kauno vandens ūkio projektavimo instituto moterų chorui ir K. Donelaičio vidurinės mokyklos mišriam chorui.

Konkurso dalyviams koncertavo vyrų choras iš Debreceno ir Valstybinės konservatorijos Klaipėdos pedagoginio fakulteto mišrus choras (vad. Vytautas Pučinskas).

### IV Stasio Šimkaus chorų konkursas (1979 m. gegužės 12–13 d.)

Ketvirtajame Stasio Šimkaus chorų konkurse 1979 m. gegužės 12–13 d. dalyvavo 15 chorų iš Vilniaus, Kauno, Klaipėdos, Šiaulių, Panevėžio ir Kapsuko (dabar – Marijampolė) miestų. Jie varžėsi dviejose kategorijose. Pirmoje kategorijoje laureatais tapo Vilniaus prekybos technikumo merginų choras (vad. D. Kundrotienė), Šiaulių televizijos gamyklos vyrų choras (vad. Romanas Andriuškevičius), Klaipėdos mokytojų namų mišrus choras (vad. Gediminas Purlys). S. Šimkaus aukštesniosios muzikos mokyklos prizas už geriausiai padainuotą Stasio Šimkaus dainą „Atsisveikinimas su giria" įteiktas Kapsuko maisto pramonės automatų gamyklos mišriam chorui (vad. R. Povilionis). Prizas už geriausiai padainuotą dainą iš 1980 m. Respublikinės dainų šventės repertuaro atiteko Klaipėdos mokytojų namų mišriam chorui (K. Prosnako „Jūra", vad. G. Purlys). Antroje kategorijoje tarp moterų chorų konkurso laureatu tapo Lietuvos lengvosios pramonės ministerijos moterų liaudies choras „Aidas" (vad. Juozas Vanagas), tarp mišrių chorų – Kauno radijo gamyklos mišrus choras „Banga" (vad. Zita Abromaitytė). S. Šimkaus aukštesniosios muzikos mokyklos prizas už geriausiai padainuotą Stasio Šimkaus dainą įteiktas „Aido" moterų chorui (S. Šimkaus harmonizuota lietuvių liaudies daina „Ūžia girelė"). Prizas už geriausiai padainuotą dainą iš 1980 m. Respublikinės dainų šventės repertuaro atiteko Panevėžio prekybos valdybos moterų chorui „Volungė" (harmonizuota lietuvių liaudies daina „Ant ežerėlio rymojau", vad.: Gražina Viržonienė, V. Paltanavičius). S. Šimkaus chorų konkurso dalyviams ir svečiams koncertavo Klaipėdos S. Šimkaus aukštesniosios muzikos mokyklos vaikų, merginų ir mišrus chorai (vad.: Nelė Gricienė, N. Domarkienė, Remigijus Songaila) ir Valstybinės konservatorijos Klaipėdos muzikos mokytojų fakulteto mišrus choras (vad. Vytautas Pučinskas).

### V Stasio Šimkaus chorų konkursas (1981 m. gegužės 16–17 d.)

Penktajame Stasio Šimkaus chorų konkurse 1981 m. gegužės 16–17 d. dalyvavo 22 chorai iš Vilniaus, Kauno, Klaipėdos, Šiaulių, Panevėžio ir Alytaus miestų. Pirmoje grupėje laureatais tapo Vilniaus statybininkų kultūros rūmų moterų choras „Eglė" (vad. Jonas Kavaliauskas), Vidaus reikalų ministerijos vyrų choras „Sakalas" (vad. Leonidas Abaris), Mokslų akademijos mišrus choras (vad. Vytautas Četkauskas), Kretingos rajono kooperatinės sąjungos mišrus choras „Gintaras" (vad. Gediminas Purlys). Prizas už geriausiai padainuotą Stasio Šimkaus dainą įteiktas Kretingos „Gintaro" chorui, už geriausiai padainuotą šiuolaikinio kompozitoriaus dainą – Šiaulių mokytojų namų mišriam chorui „Varsa" (vad. Jonas Kievišas). Antroje ir trečioje grupėse laureatais tapo Klaipėdos „Trinyčių" medvilnės gamybinio susivienijimo moterų choras (vad. Remigijus Songaila), Vilniaus miesto vyrų choras „Vilma" (vad. Adolfas Krogertas), Kauno politechnikos instituto mišrus choras (vad. Algimantas Mišeikis), Klaipėdos 14-osios vidurinės mokyklos (vad. A. Arlauskas), Vilniaus 21-osios vidurinės mokyklos (vad. Jonas Kizelis) ir Kauno 13-osios vidurinės mokyklos (vad. P. Kedainis) jaunimo mišrūs chorai. Prizas už geriausiai padainuotą Stasio Šimkaus dainą atiteko „Vilmos" chorui, už geriausiai atliktą šiuolaikinio kompozitoriaus dainą – Kauno politechnikos instituto absolventų mišriam chorui.

### VI Stasio Šimkaus chorų konkursas (1984 m. balandžio 14–15 d.)

Šeštajame Stasio Šimkaus chorų konkurse 1984 m. balandžio 14–15 d. dalyvavo 24 chorai iš Vilniaus, Kauno, Klaipėdos, Šiaulių, Panevėžio ir Alytaus miestų. Pirmoje grupėje laureatais tapo VISI mišrus choras „Gabija" (vad. Feliksas Viskantas), Kauno kultūros darbuotojų profsąjungos mišrus choras „Leliumai" (vad. Albinas Petrauskas), Vilniaus statybininkų kultūros rūmų moterų choras „Eglė" (vad. Jonas Kavaliauskas). Prizas už geriausiai atliktą dainą iš 1985 m. Respublikinės dainų šventės repertuaro įteiktas Vilniaus statybininkų kultūros rūmų moterų chorui „Eglė", už geriausiai padainuotą Stasio Šimkaus dainą – Panevėžio prekybos valdybos moterų chorui „Volungė" (vad. Gražina Viržonienė), už geriausiai padainuotą šiuolaikinio kompozitoriaus dainą – Šiaulių televizorių gamyklos vyrų chorui „Tauras" (vad. Kornelija Užemeckienė). Antroje ir trečioje grupėse pirmąsias vietas iškovojo Klaipėdos medicinos darbuotojų mišrus choras (vad. Robertas Varnas), Respublikinių švietimo darbuotojų namų moterų choras (vad. Jeronimas Žitkevičius) ir Vilniaus 22-osios vidurinės mokyklos jaunuolių choras (vad. Vytautas Urbonavičius). Specialieji prizai atiteko Panevėžio J. Švedo pedagoginės muzikos mokyklos merginų chorui (vad. A. Pyragytė), Šiaulių „Nuklono" gamyklos mišriam chorui (vad. Marija Žibūdienė) ir Respublikinių švietimo darbuotojų namų moterų chorui (vad.Jeronimas Žitkevičius).

### VII Stasio Šimkaus chorų konkursas (1987 m. balandžio 25–26 d.)

Septyntasis Stasio Šimkaus chorų konkursas, vykęs 1987 m. balandžio 25–26 d. buvo skirtas kompozitoriaus 100-osioms gimimo metinėms. Jame dalyvavo 27 chorai iš Vilniaus, Kauno, Klaipėdos, Šiaulių, Panevėžio, Marijampolės, Alytaus. Pirmoje grupėje laureatų vardus iškovojo Klaipėdos mokytojų namų mišrus choras „Gilija" (vad. Remigijus Songaila), Vilniaus statybininkų kultūros rūmų moterų choras „Eglė" (vad. Jonas Kavaliauskas), vyrų choras „Vilma" iš Vilniaus (vad. Tadas Šumskas), Vilniaus mokytojų namų mišrus choras (vad. Laurynas Vakaris Lopas). Už geriausiai padainuotą Stasio Šimkaus dainą specialiuoju prizu apdovanotas Vilniaus J. Tallat-Kelpšos aukštesniosios muzikos mokyklos mišrus choras (vad. Juozas Talžūnas), už šiuolaikinio kompozitoriaus dainą – Vilniaus mokytojų namų mišrus choras (vad. Laurynas Vakaris Lopas). Antroje, trečioje ir ketvirtoje grupėse pirmųjų vietų laimėtojais tapo Marijampolės valstybinių įstaigų darbuotojų mišrus choras (vad. Juozas Jonikas), Klaipėdos prekybos valdybos moterų choras (vad. Vydmantas Ruzgys), Klaipėdos namų statybos kombinato vyrų choras (vad. Vytautas Pečiulis ir Alfonsas Vildžiūnas), Vilniaus 21-osios vidurinės mokyklos mišrus choras (vad. Jonas Kizelis). Pirmąsias vietas pasidalino Klaipėdos S. Šimkaus ir Vilniaus J. Tallat-Kelpšos aukštesniųjų mokyklų mišrūs chorai (vad.: Audronė Purlienė, Juozas Talžūnas).

### VIII Stasio Šimkaus chorų konkursas (1989 m. lapkričio 11–12 d.)

Aštuntasis Stasio Šimkaus chorų konkursas vyko 1989 m. lapkričio 11–12 d. Klaipėdos konservatorijos salėje. Jame dalyvavo 16 chorų iš Talino, Vilniaus, Kauno, Alytaus, Marijampolės, Telšių, Klaipėdos. Kolektyvai varžėsi trijose grupėse: mišrūs (8 kolektyvai), vyrų (4 kolektyvai), moterų (3 kolektyvai). VIII Stasio Šimkaus chorų konkurso laureatų vardus pelnė Klaipėdos mišrus choras „Gilija" (vad. Remigijus Songaila), Kauno kamerinis moterų choras (vad. Viktoras Masevičius), Vilniaus vyrų choras „Vytis" (vad. Tadas Šumskas). Už geriausiai padainuotas Stasio Šimkaus dainas specialiais S. Šimkaus aukštesniosios muzikos mokyklos prizais apdovanoti Kauno „Šilelio" kultūros namų mišrus choras (vad. E. Kaniauskas) ir Kauno kamerinis merginų choras (vad. V. Masevičius). Už geriausiai atliktus šiuolaikinius kūrinius prizus pelnė Kauno mišrus choras „Leliumai" (vad. Albinas Petrauskas) ir Kauno kamerinis merginų choras. Šie abu chorai taip pat gavo prizus už geriausiai konkurse atliktas programas. Specialiuoju žiuri nutarimu diplomas skirtas mišriam jaunimo chorui iš Talino.

### IX Stasio Šimkaus chorų konkursas (1992 m. spalio 24–25 d.)

Devintasis Stasio Šimkaus chorų konkursas, į kurį atvyko 16 chorų iš Lietuvos, Latvijos, Estijos ir svečių teisėmis iš Švedijos, vyko 1992 m. spalio 24–25 d. Kolektyvai varžėsi keturiose grupėse: moterų, vyrų, mišrūs chorai ir kameriniai chorai. Šio konkurso laureatai: moterų chorų grupėje – „Liepaitės" iš Vilniaus (vad. A. Gudelytė), vyrų chorų grupėje – I vieta (laureato vardas neskirtas), kamerinių mišrių chorų grupėje – Talino kamerinis choras „Mainor" (vad. O. Eits), mišrių chorų grupėje – Vilniaus J. Tallat-Kelpšos AMM mišrus choras (vad. Juozas Talžūnas). Specialūs prizai įteikti Klaipėdos „Gilijos" chorui (vad. jus Remigijus Songaila) už geriausiai atliktą Stasio Šimkaus dainą; Vilniaus J. Tallat-Kelpšos AMM mišriam chorui (vad. Juozas Talžūnas) – kaip geriausiam Lietuvos chorui, dalyvavusiam konkurse; Talino kameriniam chorui „Mainor" (vad. O. Eits) – kaip geriausiam užsienio chorui (jam taip pat įteiktas prizas už vertingiausią programą); Klaipėdos S. Šimkaus AMM mišriam chorui (vad. Gediminas Purlys) už geriausiai atliktą kūrinį jūros tematika; Klaipėdos „Aukuro" vyrų chorui (vad. Robertas Varnas) – kaip jauniausiam chorui.

### X Tarptautinis Stasio Šimkaus chorų konkursas (1995 m. spalio 14–15 d.)

Dešimtasis tarptautinis Stasio Šimkaus chorų konkursas vyko 1995 m. spalio 14–15 d. Prieš tai, spalio 13 d. surengtas Lietuvos chorų, nedalyvaujančių konkurse, festivalis. Jame dalyvavo 14 Lietuvos chorų iš Vilniaus, Kauno, Marijampolės, Kretingos, Salantų, Nidos, Gargždų, Palangos ir Klaipėdos. Konkurso pirmojo turo keturiose grupėse (kamerinio, mišrių, moterų, vyrų) varžėsi 14 chorų iš Daugpilio, Aluksnės (Latvija), Vilniaus, Kauno, Klaipėdos. Geriausiu festivalio choru ir *MAŽOJO GINTARO* prizo laimėtoju tapo Kauno Švč. Mergelės Marijos Ėmimo į dangų bažnyčia kamerinis choras (vad. Rolandas Daugėla). Chorų konkurso pirmajame ture laureatų vardus iškovojo kamerinis choras „Salutaris" iš Vilniaus (vad. Martynas Staškus) ir mišrus choras „Aukuras" iš Klaipėdos (vad.: Vladimiras Konstantinovas, Alfonsas Vildžiūnas). Moterų ir vyrų chorų grupėse pirmosios vietos neskirtos. Antrajame konkurso ture dėl *DIDŽIOJO GINTARO* prizo ir pagrindinės premijos (4 000 Lt) kovojo mišrūs chorai „Axios" iš Daugpilio (vad. L. Nikolska, Latvija), „Aukuras" iš Klaipėdos (vad.: Vladimiras Konstantinovas, Alfonsas Vildžiūnas), kameriniai chorai „Salutaris" iš Vilniaus (vad. Martynas Staškus) ir „Juventus" iš Klaipėdos (vad. Artūras Dambrauskas). Ryškiausiai pasirodė chorai „Aukuras" ir „Salutaris". Laiminguoju tapo choras „Aukuras", kuriam vadovavo Vladimiras Konstantinovas ir Alfonsas Vildžiūnas. Festivalio vertinimo komisijai vadovavo prof. Anicetas Arminas (Lietuva), konkurso – prof. V. Laulas (Estija). Sekretoriaus pareigas ėjo doc. Kęstutis Kačinskas.

### XI Tarptautinis Stasio Šimkaus chorų konkursas (1997 m. spalio 18–19 d.)

Vienuoliktasis tarptautinis Stasio Šimkaus chorų konkursas, į kurį atvyko 18 chorų iš Lietuvos, Latvijos ir Estijos, vyko 1997 m. spalio 18–19 d. Konkurso pirmojo turo laureatų vardus ir premijas pelnė: Liepojos mišrus choras „Intis" (vad. Ilze Valce), Liepojos merginų choras „Aija" (vad. G. Vite), Vilniaus pedagoginio universiteto jaunimo mišrus choras „Ave Vita" (vad. Kastytis Barisas ir Saulius Liausa), Klaipėdos Eduardo Balsio menų gimnazijos vaikų choras (vad. Zita Kariniauskienė).

*DIDŽIOJO GINTARO* prizas ir pagrindinė premija atiteko Kauno Vytauto Didžiojo Švč. Mergelės Marijos Ėmimo į dangų bažnyčia mišriam chorui (vad. Rolandas Daugėla). Specialieji prizai paskirti: už geriausią šiuolaikinio kompozitoriaus kūrinio atlikimą (steigėjas – Lietuvos muzikų draugija) – Liepojos mišriam chorui „Intis" (vad. Ilze Valce); už vertingiausią programą (steigėjas – Lietuvos liaudies kultūros centras) – Vilniaus kameriniam merginų chorui „Eglė" (vad. Raimondas Katinas); už geriausią Stasio Šimkaus kūrinio atlikimą (S. Šimkaus sūnų Algio ir Nerio įsteigtas prizas) – Klaipėdos kameriniam mišriam chorui (vad. Vydmantas Ruzgys); už geriausią tartį atliekant kūrinius užsienio kalba (steigėjas – klubas „Jauna muzika") – Klaipėdos Vydūno vidurinės mokyklos vaikų chorui (vad. Arvydas Girdzijauskas); klausytojų prizas (steigėjas – Klaipėdos miesto chorinė bendrija „Aukuras") – Liepojos mišriam chorui „Intis" (vad. Ilze Valce); už geriausią privalomo kūrinio atlikimą (vertinimo komisijos prizas) – Vilniaus kameriniam chorui „Eglė" (vad. Raimondas Katinas); Klaipėdos S. Šimkaus konservatorijos prizas, Stasio Šimkaus konservatorijos atstovų sprendimu, įteiktas Kauno Vytauto Didžiojo Švč. Mergelės Marijos Ėmimo į dangų bažnyčios mišriam chorui (vad. Rolandas Daugėla) už Stasio Šimkaus dainos „Nakties tylumoj" atlikimą. Konkurse dalyvavusius kolektyvus vertino: prof. V. Laul (Estija) – pirmininkas, doc. J. Klavins (Latvija), prof. Gediminas Purlys (Lietuva), Kęstutis Kačinskas – sekretorius (Lietuva).

### XII Tarptautinis Stasio Šimkaus chorų konkursas (1999 m. spalio 1–3 d.)

Dvyliktasis tarptautinis Stasio Šimkaus chorų konkursas, vykęs 1999 m. spalio 1–3 d. įgavo dar platesnį tarptautinį užmojį. Į konkursą atvyko chorų iš Vokietijos, Lenkijos, Latvijos, Estijos, Lietuvos. Iš viso – 22 kolektyvai: 3 – vaikų, 5 – jaunimo, 6 – lygių balsų, 5 – mišrūs. Dirbo solidi tarptautinė vertinimo komisija: prof. V. Laul (Estija) – pirmininkas, prof. J. Lukszewski (Lenkija), prof. E. Račevskis (Latvija), prof. Vytautas Miškinis ir Robertas Varnas (Lietuva), doc. Kęstutis Kačinskas (Lietuva) – sekretorius.

Pirmąsias vietas pelnė: jaunimo grupėje – M. K. Čiurlionio menų gimnazijos jaunimo mišrus choras iš Vilniaus (vad. R. Gražinis); lygių balsų grupėje – Limburgo vyrų choras „Cantabile Limburg" iš Vokietijos (vad. J. Faßbender); mišrių chorų grupėje – Rygos mokytojų rengimo ir švietimo vadybos akademijos mišrus choras „Fortins" iš Latvijos (vad. M. Marnauza). Vaikų chorų grupės pasirodymas įvertintas tik antrąja ir trečiąja vietomis.

Antrajame ture *DIDĮJĮ GINTARO* prizą ir pagrindinę premiją pelnė vyrų choras „Cantabile Limburg" iš Limburgo (Vokietija), vadovaujamas puikaus dirigento J. Faßbender. Specialiaisiais prizais apdovanoti: Stasio Šimkaus sūnų Algio ir Nerio (JAV) – Klaipėdos vokalinis ansamblis (vad. Vladimiras Konstantinovas) už geriausią Stasio Šimkaus kūrinio „Nakties tylumoj" atlikimą; S. Šimkaus konservatorijos – M. K. Čiurlionio menų gimnazijos jaunimo mišrus choras (vad. Romualdas Gražinis) už geriausią Stasio Šimkaus dainos „Šermukšnėlė" atlikimą; Klaipėdos miesto kultūros skyriaus – Šiaulių miesto jaunimo choras „Atžalynas" (vad. Marija Žibūdienė) už vertingiausią konkursinę programą; Lietuvos liaudies kultūros centro – Jelgavos 2-osios gimnazijos jaunimo choras „Skali" (vad. G. Paškovska) už savo šalies kompozitoriaus kūrinio geriausią atlikimą; Lietuvos muzikos mokytojų asociacijos – M. K. Čiurlionio menų gimnazijos jaunimo mišrus choras (vad. Romualdas Gražinis), kaip geriausias jaunimo choras; Klaipėdos miesto chorinės bendrijos „Aukuras" – Rygos mokytojų rengimo ir švietimo vadybos akademijos mišrus choras „Fortijus" (vad. M. Marnauza) už Renesanso kompozitoriaus kūrinio geriausią atlikimą.

### XIII Tarptautinis Stasio Šimkaus chorų konkursas (2001 m. spalio 5–7 d.)

Tryliktojo tarptautinio Stasio Šimkaus chorų konkurso pasiruošimo laikotarpiu pasikeitė pagrindinio konkurso organizatoriaus – Klaipėdos miesto chorinės bendrijos „Aukuras" – vadovybė. Iš pirmininko pareigų pasitraukus šios organizacijos įkūrėjui ir ilgamečiam jos vadovui asocijuotam profesoriui Robertui Varnui, pareigas perėmė prof. Algis Zaboras. Konkursas vyko 2001 m. spalio 5–7 d. Nors šįkart kolektyvų nebuvo gausu, konkursas išlaikė tarptautinį lygį. Pirmą kartą konkurse dalyvavo kolektyvai iš Slovėnijos ir Rumunijos, neatsiliko Latvija ir Lietuva. Varžybos vyko trijose kategorijose: jaunimo, lygių balsų ir mišrių chorų.

Kolektyvų pasirodymus vertino trijų asmenų komisija: Vaclovas Augustinas (Lietuva) – pirmininkas, E. Račevskis (Latvija), Algis Zaboras (Lietuva); sekretoriavo lekt. Judita Kiaulakytė. Pirmąsias vietas pelnė: mišrių chorų grupėje I vieta skirta Daugpilio mišriam chorui „Daugava" (vad. J. Ustinskovs, Latvija); jaunimo chorų grupėje geriausiai įvertintas Klaipėdos Eduardo Balsio menų gimnazijos merginų choras (vad. Zita Kariniauskienė, Lietuva); lygių balsų chorų grupėje I vieta neskirta.

*DIDŽIOJO GINTARO* prizą pelnė Klaipėdos Eduardo Balsio menų gimnazijos merginų choras (vad. Zita Kariniauskienė).

Specialiaisiais prizais apdovanoti: Stasio Šimkaus sūnų Algio ir Nerio tradicinis prizas už geriausią Stasio Šimkaus kūrinių atlikimą – Klaipėdos Eduardo Balsio menų gimnazijos merginų chorui (vad. Zita Kariniauskienė); Klaipėdos S. Šimkaus konservatorijos prizas už geriausią Stasio Šimkaus kūrinio „Nakties tylumoj" atlikimą – Daugpilio mišriam chorui „Daugava" (vad. J. Ustinskovs, Latvija); Lietuvos liaudies kultūros centro prizas už geriausią savo šalies kompozitorių kūrinių atlikimą – Tukumes miesto mokytojų chorui „Vanema" (vad. Romāns Vanags, Latvija); Lietuvos muzikos mokytojų asociacijos prizas už vertingiausią konkursinę programą – Mariboro akademiniam chorui (vad. J. Furst, Slovėnija); Klaipėdos miesto chorinės bendrijos „Aukuras" prizas už geriausią privalomųjų kūrinių atlikimą – Klaipėdos Eduardo Balsio menų gimnazijos merginų chorui (vad. Zita Kariniauskienė); Klaipėdos miesto savivaldybės Švietimo skyriaus prizas už kūrybinę drąsą – Kauno berniukų chorinio dainavimo mokyklos „Varpelis" berniukų ir jaunuolių mišriam chorui „Varpelis" (vad. Ksaveras Plančiūnas, Lietuva).

### XIV Tarptautinis Stasio Šimkaus chorų konkursas (2003 m. spalio 17–19 d.)

Keturioliktasis tarptautinis Stasio Šimkaus chorų konkursas vyko Klaipėdos universiteto Menų fakulteto koncertų salėje 2003 m. spalio 17–19 d. Dalyvauti konkurse pareiškė norą 18 kolektyvų: 3 – vaikų, 5 – jaunimo, 5 – moterų ir 5 – mišrūs chorai iš Latvijos, Lietuvos, Slovakijos, Čekijos, Suomijos, Estijos, Bulgarijos, Slovėnijos, Lenkijos. Tenka apgailestauti, kad neatsirado nė vieno vyrų choro. Dalyvauti vertinimo komisijos darbe pakviesti garbūs chorinio dainavimo specialistai: prof. A. Söot (Estija) – pirmininkas, prof. Fabijonas Sereika (Lietuva), Romāns Vanags (Latvija), Gintautas Venislovas (Lietuva), doc. Zita Kariniauskienė (Lietuva), lekt. Judita Kiaulakytė (Lietuva) – sekretorė.

Vaikų grupėje geriausiai įvertintas Liepojos Emilio Melngailio mergaičių choras (I vieta, vad. A. Kontauts, Latvija). Jaunimo grupėje geriausio įvertinimo sulaukė Rygos 1-osios valstybinės vidurinės mokyklos merginų choras „Sapnis" (vad. I. Rismane, Latvija), bet I vieta jam neskirta. Moterų chorų grupėje nepralenkiamas buvo Foersterio choras iš Čekijos (vad. L. Vasilek), kuriam ir skirta I vieta. Iš mišrių chorų I vieta atiteko Vilkaviškio vyskupijos krikščioniškosios kultūros centro Česlovo Sasnausko chorui (vad. Mindaugas Radzevičius, Lietuva).

*DIDYSIS GINTARO* prizas įteiktas J. B. Foersterio kameriniam moterų chorui (vad. L. Vasilek, Čekija), *MAŽASIS GINTARO* prizas – Liepojos Emilio Melngailio mergaičių chorui (vad. A. Kontauts, Latvija).

Specialieji prizai įteikti: Stasio Šimkaus sūnų Algio ir Nerio tradicinis prizas už Stasio Šimkaus kūrinio „Nakties tylumoj" geriausią atlikimą – Vilkaviškio vyskupijos krikščioniškosios kultūros centro Česlovo Sasnausko chorui (vad. Mindaugas Radzevičius, Lietuva); Lietuvos liaudies kultūros centro prizas už geriausią savo šalies kompozitorių kūrinių atlikimą – J. B. Foersterio moterų chorui (vad. L. Vasilek, Čekija); Lietuvos muzikos mokytojų asociacijos prizas, skirtas geriausiam jaunimo chorui – Rygos 1-osios valstybinės vidurinės mokyklos merginų chorui „Sapnis" (vad. I. Rismane, Latvija); Klaipėdos miesto savivaldybės Švietimo skyriaus prizas už vertingiausią konkursinę programą vaikų chorų kategorijoje – Liepojos Emilio Melngailio mergaičių chorui (vad. A. Kontauts, Latvija); Klaipėdos miesto chorinės bendrijos „Aukuras" prizas už geriausią privalomųjų kūrinių atlikimą – J. B. Foersterio kameriniam moterų chorui (vad. L. Vasilek, Čekija); Klaipėdos S. Šimkaus konservatorijos prizas už kitų Stasio Šimkaus kūrinių geriausią atlikimą, vertinimo komisijos nuomone, neskirtas nei vienam kolektyvui.

### XV Tarptautinis Stasio Šimkaus chorų konkursas (2005 m. spalio 21–23 d.)

Artėjant penkioliktajam tarptautiniui Stasio Šimkaus chorų konkursui iš Klaipėdos miesto chorinės bendrijos „Aukuras" ir konkurso organizacinio komiteto pirmininko pareigų pasitraukė bei iš Klaipėdos išvyko prof. Algis Zaboras. Į šias pareigas laikinai grįžo buvęs pirmininkas doc. Robertas Varnas, kuris, turėdamas didžiulę patirtį, sėkmingai vadovavo visiems konkurso parengiamiesiems darbams.

XV tarptautinis Stasio Šimkaus konkursas įvyko 2005 m. spalio 21–23 d. Jame dalyvavo 15 chorų iš Lietuvos, Lenkijos, Estijos, Latvijos, Slovėnijos. Rungtys vyko keturiose chorų grupėse: vaikų, jaunimo, lygių balsų ir mišrių. Vertinimo komisijoje dirbo 6 asmenys: prof. J. Lindbergs (Latvija) – pirmininkas, Vaclovas Augustinas (Lietuva), Arūnas Pečiulis (Austrija), prof. J. Bent (Estija), Alfonsas Vildžiūnas (Lietuva), lekt. Judita Kiaulakytė (Lietuva) – sekretorė. Laureatais tapo: mišrių chorų grupėje – Brežico mišrus choras „Viva Brežice" (vad. S. Rožman Strand, Slovėnija); lygių balsų chorų grupėje – „Revalia" kamerinis vyrų choras (vad. Hirvo Surva, Estija); jaunimo chorų grupėje I vieta neskirta; vaikų chorų grupėje – Kauno Aleksandro Kačanausko muzikos mokyklos choras „Perpetuum mobile" (vad. Beata Kijauskienė, Lietuva). Jie apdovanoti I laipsnio diplomais ir piniginėmis 400 eurų premijomis.

*DIDYSIS GINTARO* prizas ir 1 000 eurų premija įteikta „Revalia" kameriniam vyrų chorui (vad. Hirvo Surva, Estija), *MAŽOJO GINTARO* prizo ir 750 eurų premijos laimėtoju tapo Kauno Aleksandro Kačanausko muzikos mokyklos choras „Perpetuum mobile" (vad. Beata Kijauskienė, Lietuva).

Specialieji prizai įteikti: Klaipėdos S. Šimkaus konservatorijos prizas už geriausią Stasio Šimkaus kūrinio „Nakties tylumoj" atlikimą – Klaipėdos miesto savivaldybės kultūros centro Žvejų rūmų mišriam chorui „Cantare" (vad. Artūras Dambrauskas, Lietuva); Lietuvos liaudies kultūros centro prizas už geriausią savo šalies kompozitorių kūrinių atlikimą – „Revalia" kameriniam vyrų chorui (vad. Hirvo Surva, Estija); Lietuvos muzikos mokytojų asociacijos prizas geriausiam jaunimo chorui – Vilniaus Gedimino technikos universiteto mišriam chorui „Gabija" (vad. Rasa Viskantaitė, Lietuva); Klaipėdos miesto savivaldybės Švietimo skyriaus prizas už vertingiausią konkursinę programą vaikų chorų kategorijoje – Kauno Aleksandro Kačanausko muzikos mokyklos chorui „Perpetuum mobile" (vad. Beata Kijauskienė, Lietuva); Klaipėdos miesto chorinės bendrijos „Aukuras" prizas už geriausią privalomųjų kūrinių atlikimą – moterų chorui „Ausma" (vad. J. Zirnis, Latvija).

Pasibaigus XV tarptautiniam Stasio Šimkaus chorų konkursui, pasikeitė Klaipėdos miesto chorinės bendrijos „Aukuras" vadovybė. Iš pirmininko pareigų pasitraukus Robertui Varnui, jas perėmė doc. Algirdas Šumskis. Jam ir teko pagrindinis darbo krūvis rengiant XVI tarptautinį Stasio Šimkaus chorų konkursą, atliekant kitus Klaipėdos miesto chorinės bendrijos „Aukuras" darbus. Į šią veiklą įsitraukė ir ilgametę patirtį turintys Vytautas Blūšius, Robertas Varnas, Algis Kliševičius, Klaipėdos miesto savivaldybės darbuotojai, kiti asmenys bei organizacijos.

2006 m. Klaipėdos miesto chorinei bendrijai „Aukuras" ėmėsi vadovauti naujai išrinktas bendrijos pirmininkas doc. Algirdas Šumskis, kuris perėmė ir visus Stasio Šimkaus konkurso rengimo darbus.

### XVI Tarptautinis Stasio Šimkaus chorų konkursas (2007 m. spalio 18–21 d.)

Šešioliktasis tarptautinis Stasio Šimkaus chorų konkursas vyko Klaipėdos universiteto Menų fakulteto koncertų salėje 2007 m. spalio 18–21 d. Dalyvauti konkurse pareiškė norą 24 kolektyvai: 2 – vaikų, 6 – jaunimo, 3 – moterų, 1 – vyrų, 10 – mišrių chorų ir 2 vokaliniai ansambliai iš Latvijos, Lietuvos, Lenkijos, Baltarusijos, Ganos, Ukrainos, Estijos, Vengrijos, Danijos. Konkurso meno vadovas ir direktorius, Klaipėdos miesto chorinės bendrijos „Aukuras" tarybos pirmininkas doc. Algirdas Šumskis.

Tenka apgailestauti, kad dėl įvairių priežasčių į konkursą neatvyko net 4 chorai. Dalyvauti vertinimo komisijos darbe pakviesti garbūs chorinio dainavimo specialistai, tarp jų – Tarptautinės chorinės muzikos federacijos generalinis sekretorius J. C. Wilkens (Belgija) – konkurso vertinimo komisijos pirmininkas.

Vertinimo komisijoje dirbo 6 asmenys: J. C. Wilkens (Belgija) – pirmininkas, prof. Vytautas Miškinis (Lietuva), Hirvo Survo (Estija), Maris Sirmais (Latvija), doc. Roberas Varnas (Lietuva), Aurelija Žvinklytė (Lietuva) – sekretorė.

Laureatais tapo: mišrių chorų grupėje – Latvijos kultūros akademijos jaunimo mišrus choras „Sola" (vad. K. Adamsons, Latvija); lygių balsų chorų grupėje – Latvijos kultūros akademijos jaunimo mišraus choro „Sola" merginų grupė (vad. K. Adamsons, Latvija); mokyklinių chorų grupėje – Vecumniekio merginų choras „Via Stella" (vad. L. Batna, Č. Batna, Latvija); vaikų chorų grupėje I vieta neskirta; vokalinių ansamblių grupėje – Ogrės merginų vokalinis ansamblis „Anima Solla" (vad. Marite Pūrina, Latvija). Jie apdovanoti I laipsnio diplomais ir piniginėmis 300 eurų premijomis.

*DIDŽIOJO GINTARO* prizas ir 1 000 eurų premija įteikta Ogrės merginų vokaliniam ansambliui „Anima Solla" (vad. Marite Pūrina, Latvija); *MAŽOJO GINTARO* prizo ir 700 eurų premijos laimėtoju tapo Vecumniekio merginų choras „Via Stella" (vad. L. Batna, Č. Batna, Latvija).

Specialieji prizai įteikti: Lietuvos liaudies kultūros centro prizas už geriausią savo šalies kompozitorių kūrinių atlikimą skirtas Ogrės merginų vokaliniam ansambliui „Anima Solla" (vad. Marite Pūrina, Latvija); Lietuvos muzikos mokytojų asociacijos prizas už sėkmingą debiutą XVI tarptautiniame Stasio Šimkaus chorų konkurse skirtas Kretingos meno mokyklos chorui „Saulainė" (vad. V. Andriuškevičienė, E. Karkienė, Lietuva); Klaipėdos miesto savivaldybės Švietimo skyriaus prizas už vertingiausią konkursinę programą vaikų chorų kategorijoje skirtas Vilniaus chorinio dainavimo mokyklos „Liepaitės" merginų chorui (vad. Jolita Vaitkevičienė, Lietuva); Klaipėdos miesto chorinės bendrijos „Aukuras" prizas už geriausią Jeronimo Kačinsko kūrinio „Terra tremuit" atlikimą skirtas Latvijos kultūros akademijos jaunimo mišriam chorui „Sola" (vad. K. Adamsons, Latvija); Lietuvos chorų sąjungos prizas už vertingiausią konkursinę programą A, B ir E kategorijose skirtas Ogrės merginų vokaliniam ansambliui „Anima Solla" (vad. Marite Pūrina, Latvija). Klaipėdos S. Šimkaus konservatorijos prizas už geriausią Stasio Šimkaus kūrinių atlikimą neskirtas.

Papildomi prizai skirti: Lietuvos chorų sąjungos prizas už originalų Veljo Tormis dainos „Meremehe laul" atlikimą – Talino universiteto vyrų chorui (vad. J. Rent, Indrek Vijard, Estija); Lietuvos chorų sąjungos prizas už gruzinų autoriaus J. Kecakmadze kūrinio „Lašaris graze" atlikimą – Latvijos kultūros akademijos jaunimo mišriam chorui „Sola" (vad. K. Adamsons, Latvija); Lietuvos chorų sąjungos prizas už Vytauto Miškinio kūrinio „Ta, kurios ilgiesi tu" meninę interpretaciją – Molėtų mišriam vokaliniam ansambliui „A Cappella" (vad. Violeta Zutkuvienė, Lietuva).

### XVII Tarptautinis Stasio Šimkaus chorų konkursas (2009 m. spalio 15–18 d.)

Septynioliktasis tarptautinis Stasio Šimkaus chorų konkursas vyko Klaipėdos universiteto Menų fakulteto koncertų salėje 2009 m. spalio 15–18 d. Dalyvauti konkurse pareiškė norą 15 kolektyvų: 2 – vaikų, 3 – jaunimo, 2 – moterų, 5 – mišrių chorų ir 3 vokaliniai ansambliai iš Latvijos, Lietuvos, Rusijos, Švedijos. Konkurso meno vadovas ir direktorius, Klaipėdos miesto chorinės bendrijos „Aukuras" tarybos pirmininkas doc. Algirdas Šumskis.

Dalyvauti vertinimo komisijos darbe pakviesti garbūs chorinio dainavimo specialistai, tarp jų – Tarptautinės chorinės muzikos federacijos (International Federation for Choral Music, Choral Festival Network) prezidentas G. A. Rabus (Vokietija) – konkurso vertinimo komisijos pirmininkas.

Vertinimo komisijoje dirbo 6 asmenys: G. A. Rabus (Vokietija) – pirmininkas, prof. Vytautas Miškinis (Lietuva), Hirvo Surva (Estija), doc. Romans Vanags (Latvija), Alfonsas Vildžiūnas (Lietuva), Aurelija Žvinklytė (Lietuva) – sekretorė.

Laureatais tapo: mišrių chorų grupėje – Vilkaviškio vyskupijos krikščioniškosios kultūros centro Česlovo Sasnausko choras (vad. Mindaugas Radzevičius, Lietuva); lygių balsų ir jaunimo chorų kategorijose nebuvo paskirtos pirmosios vietos; vaikų chorų grupėje I vieta skirta Klaipėdos Vydūno vidurinės mokyklos vaikų chorui (vad. Arvydas Girdzijauskas, Lietuva); vokalinių ansamblių grupėje – vokaliniam ansambliui „Balsai" (vad. Egidijus Kaveckas, Lietuva). Jie apdovanoti I laipsnio diplomais ir piniginėmis 300 eurų premijomis.

*DIDŽIOJO GINTARO* prizas ir 1 000 eurų premija įteikta vokaliniam ansambliui „Balsai" (vad. Egidijus Kaveckas, Lietuva); *MAŽOJO GINTARO* prizo ir 700 eurų premijos laimėtoju tapo Klaipėdos Vydūno vidurinės mokyklos vaikų choras (vad. Arvydas Girdzijauskas, Lietuva).

Specialieji prizai įteikti: Lietuvos liaudies kultūros centro prizas už savo šalies autoriaus kūrinio geriausią atlikimą skirtas Klaipėdos Vydūno vidurinės mokyklos vaikų chorui (vad. Arvydas Girdzijauskas, Lietuva); Lietuvos muzikos mokytojų asociacijos prizas už vertingiausią konkursinę programą – akademiniam chorui „Podlipki" (vad. I. Jakovleva, Rusijos Federacija); Klaipėdos miesto savivaldybės Švietimo skyriaus prizas už vertingiausią konkursinę programą – Molėtų mišriam vokaliniam ansambliui „A Cappella" (vad. Violeta Zutkuvienė, Lietuva); Klaipėdos miesto chorinės bendrijos „Aukuras" prizas už Juozo Naujalio „Tristis est anima mea" geriausią atlikimą – Vilkaviškio vyskupijos krikščioniškosios kultūros centro Česlovo Sasnausko chorui (vad. Mindaugas Radzevičius, Lietuva); Lietuvos chorų sąjungos prizas už lietuvių šiuolaikinės muzikos atlikimą – vokaliniam ansambliui „Balsai" (vad. Egidijus Kaveckas, Lietuva); Klaipėdos S. Šimkaus konservatorijos prizas už Stasio Šimkaus kūrinių geriausią atlikimą – Vilniaus jėzuitų gimnazijos jaunimo mišriam chorui (vad. Leonidas Abaris, Lietuva); Klaipėdos miesto savivaldybės Švietimo skyriaus prizas už vertingiausią konkursinę programą – Molėtų mišriam vokaliniam ansambliui „A Cappella" (vad. Violeta Zutkuvienė, Lietuva).

Papildomas Lietuvos chorų sąjungos prizas už sėkmingą debiutą XII tarptautiniame Stasio Šimkaus chorų konkurse skirtas Kauno mišriam chorui „Saluto" (vad. Ramutė Štreimikytė, Lietuva). 

### XVIII Tarptautinis Stasio Šimkaus chorų konkursas (2011 m. lapkričio 25–27 d.)

Aštuonoliktasis tarptautinis Stasio Šimkaus chorų konkursas, vyko Klaipėdos koncertų salėje 2011 m. lapkričio 25–27 d. ir buvo skirtas muziko kompozitoriaus ir dailininko 

Mikalojaus Konstantino Čiurlionio 100-osios mirties metinėms. Dalyvauti konkurse pareiškė norą 15 kolektyvų: 2 – vaikų, 2 – jaunimo, 2 – moterų, 1 – vyrų, 7 – mišrių chorų iš Latvijos, Estijos ir Lietuvos. Konkurso meno vadovas ir direktorius, Klaipėdos miesto chorinės bendrijos „Aukuras" tarybos pirmininkas doc. Algirdas Šumskis. 

Dalyvauti vertinimo komisijos darbe pakviesti garbūs chorinio dainavimo specialistai, tarp jų – Tarptautinės chorinės muzikos federacijos (IFCM) meno vadovas ir direktorius Gábor Hollerung (Vengrija) – konkurso vertinimo komisijos pirmininkas.

Vertinimo komisijoje dirbo 6 asmenys: Gábor Hollerung (Vengrija) – pirmininkas, prof. Vytautas Miškinis (Lietuva), E. Üleoja (Estija), Aira Birzina (Latvija), doc. Zita Kariniauskienė (Lietuva), Aurelija Žvinklytė (Lietuva) – sekretorė.

Laureatais tapo: mišrių chorų kategorijoje I vieta skirta „Swedbank" mišrus choras (vadovas A. Ancāns, Ryga, Latvija); lygių balsų kategorijoje I vieta skirta Rygos latvių draugijos „Ausma" moterų choras (vad. J. Zirnis, Latvija); jaunimo chorų kategorijoje I vieta skirta Talino 21-osios mokyklos berniukų ir jaunuolių choras (vad. Lydia Rahula, Estija); vaikų chorų grupėje I vieta skirta Talino berniukų choras (vad. Lydia Rahula, Estija). Jie apdovanoti I laipsnio diplomais ir piniginėmis 300 eurų premijomis.

*DIDŽIOJO GINTARO* prizas ir 1 500 eurų premija įteikta Latvijos universiteto mišrus choras „Juventos" (vad. J. Petrovskis, Ryga, Latvija). *MAŽOJO GINTARO* prizo ir 1000 eurų premijos komisija niekam neskyrė.

Specialieji prizai įteikti: Lietuvos liaudies kultūros centro prizas už savo šalies autoriaus kūrinio geriausią atlikimą skirtas „Swedbank" mišrus choras (vad. A. Ancāns, Ryga, Latvija); Klaipėdos miesto savivaldybės prizas už vertingiausią konkursinę programą – Latvijos universiteto mišrus choras „Juventos" (vad. J. Petrovskis, Ryga, Latvija); Klaipėdos miesto chorinės bendrijos „Aukuras" prizas už M. K. Čiurlionio „Kyrie" geriausią atlikimą – „Swedbank" mišrus choras (vad. A. Ancāns, Ryga, Latvija); Lietuvos chorų sąjungos prizas už vertingiausią konkurso programą – Latvijos universiteto mišrus choras „Juventos" (vad. J. Petrovskis, Ryga, Latvija); Klaipėdos S. Šimkaus konservatorijos prizas už įtikinamiausią šiuolaikinio kūrinio atlikimą – Kauno mišrus choras „Kamertonas" (vad. Kęstutis Jakeliūnas, Lietuva).. 

### XIX Tarptautinis Stasio Šimkaus chorų konkursas (2013 m. lapkričio 22–24 d.)

Devynioliktasis tarptautinis Stasio Šimkaus chorų konkursas vyko Klaipėdos koncertų salėje 2013 m. lapkričio 22–24 d. Dalyvauti konkurse pareiškė norą 10 kolektyvų: 1 – vaikų, 1 – jaunimo, 2 – moterų,  6 – mišrių chorų iš Latvijos, Estijos ir Lietuvos. Konkurso meno vadovas ir direktorius, Klaipėdos miesto chorinės bendrijos „Aukuras" tarybos pirmininkas doc. Algirdas Šumskis.

Dalyvauti vertinimo komisijos darbe pakviesti garbūs chorinio dainavimo specialistai, tarp jų – Pasaulio chorų žaidynių INTERKULTUR vienas iš steigėjų ir meno vadovas, Tarptautinio Roberto Šumano (Robert Schumann) chorų konkurso Cvikau (Zwickau) įkūrėjas ir meno vadovas (Vokietija) prof. dr. Ralf Eisenbeiß – konkurso vertinimo komisijos pirmininkas.

Vertinimo komisijoje dirbo 6 asmenys: Ralf Eisenbeiß (Vokietija)  – pirmininkas, prof. Vytautas Miškinis (Lietuva), dr. Andrea Angelini (Italija), Aira Birzina (Latvija), Tomas Ambrozaitis (Lietuva), M. Dragašiūtė (Lietuva) – sekretorė.

Laureatais tapo: mišrių chorų kategorijoje I vieta skirta Vilniaus mokytojų namų mišrus choras „Bel Canto" (vadovas Artūras Dambrauskas, Lietuva); lygių balsų kategorijoje I vieta neskirta; jaunimo chorų kategorijoje I vieta neskirta; vaikų chorų grupėje I vieta neskirta.

*DIDŽIOJO GINTARO* prizas ir 1 500 eurų premija iškovojo Liepojos mišrus choras „Laiks" (vadovė Ilze Balode, Latvija). *MAŽOJO GINTARO* prizo ir 1 000 eurų premijos komisija niekam neskyrė.

Specialieji prizai įteikti: Lietuvos liaudies kultūros centro prizas už savo šalies autoriaus kūrinio geriausią atlikimą skirtas Liepojos mišrus choras „Laiks" (vadovė Ilze Balode, Latvija); Klaipėdos miesto savivaldybės prizas už geriausią šiuolaikinio autoriaus kūrinio atlikimą – Vilniaus mokytojų namų mišrus choras „Bel Canto" (vadovas Artūras Dambrauskas, Lietuva); Klaipėdos miesto chorinės bendrijos „Aukuras" prizas už Vaclovo Augustino „Jerusalem, surge" geriausią atlikimą – Vilniaus mokytojų namų mišrus choras „Bel Canto" (vadovas Artūras Dambrauskas, Lietuva); Lietuvos chorų sąjungos prizas už vertingiausią konkurso programą – Liepojos Tautinio meno ir kultūros centro jaunimo mišrus choras „Intis" (vadovė Ilze Valce, Latvija).

### XX Tarptautinis Stasio Šimkaus chorų konkursas (2016 m. gegužės 13–15 d.)

Dvidešimtasis tarptautinis Stasio Šimkaus chorų konkursas vyko Klaipėdos koncertų salėje 2016 m. gegužės 13–15 d. Dalyvauti konkurse pareiškė norą 17 kolektyvų.

### XXI Tarptautinis Stasio Šimkaus chorų konkursas (2018 m. gegužės 10–13 d.)

Dvidešimtpirmasis tarptautinis Stasio Šimkaus chorų konkursas vyko Klaipėdos koncertų salėje 2018 m. gegužės 10–13 d. Dalyvauti konkurse pareiškė norą 14 kolektyvų ir 2 kolektyvai svečioi teisėmis iš Ganos, Latvijos, Rusijos ir Lietuvos.

Šaltiniai
---------

1. ↑  Stasio Šimkaus chorų konkurse triumfavo latviai. Klaipėda. Dienraštis. 2011-11-27, 18:23.
2. ↑  XVIII Tarptautinis Stasio Šimkaus chorų konkursas. Klaipėdos turizmo informacijos centras. 2011 m. lapkričio 21 d. 09:35[neveikianti nuoroda]
3. ↑  ARTĖJA XVII-ASIS TARPTAUTINIS STASIO ŠIMKAUS CHORŲ KONKURSAS. Klaipėdos rajono savivaldybės tinklalapis. 2009-10-06. Archyvuota kopija 2016-04-01 iš Wayback Machine projekto.
4. ↑  XVIII Tarptautinis Stasio Šimkaus chorų konkursas. Klaipėdos turizmo informacijos centras. 2011 m. lapkričio 21 d. 09:35[neveikianti nuoroda]
5. ↑  L. Ragauskienė „Mažais upeliais į Didelę upę". Plungės rajono „Kibirkšties" laikraštis. (1976 m.)
6. ↑  Vytautas Blūšius. „Keturiasdešimt metų laiko slinkty – dvidešimt konkursų" (2016)
7. ↑  II Stasio Šimkaus chorų konkursas (1977 m.)
8. ↑  III Stasio Šimkaus chorų konkursas (1978 m.)
9. ↑  VI Stasio Šimkaus chorų konkursas (1984 m.)
10. ↑  VII Stasio Šimkaus chorų konkursas (1987 m.)
11. ↑  VIII Stasio Šimkaus chorų konkursas (1989 m.)
12. ↑  IX Stasio Šimkaus chorų konkursas (1992 m.)
13. ↑  X Stasio Šimkaus chorų konkursas (1995 m.)
14. ↑  XI Tarptautinis Stasio Šimkaus chorų konkursas (1997 m.)
15. ↑  XII Tarptautinis Stasio Šimkaus chorų konkursas (1999 m.)
16. ↑  XIII Tarptautinis Stasio Šimkaus chorų konkursas (2000 m.)
17. ↑  XIV Tarptautinis Stasio Šimkaus chorų konkursas (2003 m.)
18. ↑  XV Tarptautinis Stasio Šimkaus chorų konkursas (2005 m.)
19. ↑  XVI Tarptautinis Stasio Šimkaus chorų konkursas (2007 m.)
20. ↑  XVII Tarptautinis Stasio Šimkaus chorų konkursas (2009 m.)
21. ↑  ARTĖJA XVII-ASIS TARPTAUTINIS STASIO ŠIMKAUS CHORŲ KONKURSAS. Klaipėdos rajono savivaldybės tinklalapis. 2009-10-06. Archyvuota kopija 2016-04-01 iš Wayback Machine projekto.
22. ↑  Artėja XVII tarptautinis Stasio Šimkaus chorų konkursas. Klaipėdos apskrities viršininko administracija. 2009-10-05. Klaipėdos miesto chorinės bendrijos „Aukuras" Tarybos pirmininkas doc. Algirdas Šumskis[neveikianti nuoroda]
23. ↑  XVIII Tarptautinis Stasio Šimkaus chorų konkursas (2011 m.)
24. ↑  Stasio Šimkaus chorų konkurse triumfavo latviai. Klaipėda. Dienraštis. 2011-11-27, 18:23.
25. ↑  Savaitgalį Klaipėdoje – S. Šimkaus chorų konkursas. Bernardinai.lt 2011-11-26.
26. ↑  XIX Tarptautinis Stasio Šimkaus chorų konkursas (2013 m.)
27. ↑  XX Tarptautinis Stasio Šimkaus chorų konkursas (2016 m.)
28. ↑